is de nn nb pt en en en en en en en hu en en en fr en en en sv en en en tr en en en en en ca en en en en en en en en en en en en es lv en en en en ar en en en hu hu is fi is lt is da is cs ceb is is hbs_lat is is is is tr kw is is pt cs is is pl is is is is is is is is tr is es is es is is is is is is tr is is is is is is is fi hu hbs_lat is es is is es is es pt is is is en is en bn is hu is fi is lt is da is cs ceb is hbs_lat is is is is tr kw is is is is is is is is is is is is is is is is is is da is is is is is is is is is is is is is nl is is is is is is is is is is is is is is is is is is is is is is is is is is is is da is is is is is is cs is is is is is is is is is is is is is is is is is is is is is is is is is is is is is is is is is is is is is is is is is de lt is is is is is de is is is is is is is is is is pt is is is is is is is is is is is is is is is is is is en is is is is is is is is en is is pt is is it is es hu de en de en hu en is is is is de da is is en is is is is is de en is is gn is es is war is hbs_lat is pt en is vi
Lausnir vegna greiðsluvanda | Íbúðalánasjóður
Í reiknivélum okkar getur þú borið saman lánakosti, reiknað kostnað við breytingu á lánstíma og reiknað ÍLS lán
Okkar hlutverk er að stuðla að jafnvægi á húsnæðismarkaði og að allir hafi jafna möguleika á að eignast húsnæði
Í mánaðarskýrslu Íbúðalánasjóðs er fjallað ítarlega um íbúðamarkaðinn, leigumarkaðinn, lánamarkaðinn og byggingamarkaðinn.
Allir geta lent í erfiðleikum með fjármálin og fjármögnun íbúðarhúsnæðis. Óvænt atvik geta komið sem breyta upphaflegum forsendum. Ýmis úrræði eru í boði fyrir heimili til að takast á við vandann, mismunandi eftir umfangi hans og aðstæðum hvers og eins. Mikilvægt er að leita strax aðstoðar áður en vanskil verða veruleg. Lántakendur í greiðsluerfiðleikum geta leitað til ráðgjafa sjóðsins eða til Umboðsmanns skuldara fer eftir umfangi vandans.
Hafðu samband við ráðgjafa Íbúðalánasjóðs í síma 569-6900 eða sendu okkur tölvupóst á netfangið radgjafar@ils.is.
Samþykktar hafa verið breyt­ingar á lögum um greiðslujöfnun fast­eignaveðlána.
Greiðslujöfnun verður nú beitt við útreikning allra verðtryggðra lána einstak­linga sem tryggð eru með veði í íbúðarhúsnæði, nema lántaki óski annars. Greiðslujöfnun er leið til að létta tíma­bundið greiðslubyrði af reglu­legum afborg­unum lánsins með því að tengja þær greiðslujöfn­un­ar­vísi­tölu í stað vísi­tölu neysluverðs. Í greiðslujöfn­un­ar­vísi­töl­unni er vegin saman launaþróun og þróun atvinnu­stigs. Lánið er eftir sem áður bundið vísi­tölu neysluverðs og breytist höfuðstóll lánsins í samræmi við hana.
Aðferðin við greiðslujöfnun felst í því að reiknuð er ný vísi­tala, svonefnd greiðslujöfn­un­ar­vísi­tala. Ef greiðslur samkvæmt þessari vísi­tölu reynast lægri en greiðslur samkvæmt vísi­tölu neysluverðs er þeim hluta af greiðslum fast­eignalánsins sem nemur mismun­inum frestað þar til greiðslujöfn­un­ar­vísi­talan hækkar á ný umfram neyslu­vísi­töluna. Sá hluti greiðslnanna sem frestast er færður á sérstakan jöfn­un­ar­reikning sem bætist við höfuðstól lánsins. Sé skuld á jöfn­un­ar­reikn­ingi við lok upphaf­legs láns­tíma er láns­tíminn lengdur um allt að 3 ár. Verði skuld á jöfn­un­ar­reikn­ingi að þeim tíma liðnum fellur sú skuld niður.
Athygli skal vakin á að greiðslujöfnun mun leiða til aukins kostnaðar fyrir lántaka þegar upp er staðið í formi vaxta og verðbóta. Því er ekki sjálf­gefið að láns­hafar kjósi eða hafi hag af greiðslujöfn­un­inni þótt hún létti vissu­lega greiðslubyrði af láni tíma­bundið í niðursveiflu og geti þannig létt á efnahag heim­il­anna í landinu, einkum þeirra sem eru með greiðslubyrði sem er hátt hlut­fall af ráðstöf­un­ar­tekjum.
• Heimilt er að gera vanskilasamning um greiðslu vanskila sé löginnheimta ekki hafin.
Sé löginnheimta hafin er skilyrði að 50% vanskila séu greidd og að vanskil séu ekki lengri en sem nemur 9 mánuðum. Vanskilasamningur tekur til allra vanskila á samningsdegi auk áfallandi gjalddaga á samningstíma.
Frekari innheimtuaðgerðir stöðvast á meðan staðið er við vanskilasamninginn. Hafi lántakandi fengið á sig innheimtukostnað áður en samið var fellur sá kostnaður ekki niður við samningsgerð. Synjað er um vanskilasamning ef lántakandi hefur á síðustu 36 mánuðum fyrir umsóknardag gert vanskilasamning tvisvar sinnum og ekki staðið við greiðslur samkvæmt samningnum.
Telji starfsmaður innheimtu að lántakandi hafi ekki greiðslugetu til þess að standa við vanskilasamning skal starfsmaður benda umsækjanda á önnur greiðsluerfiðleikaúrræði.
• Sótt er um gerð vanskilasamnings með því að :
-senda tölvupóst á innheimta@ils.is – með upplýsingum um
o Nafn og kt lántakanda
o Nafn og kt greiðanda ( ef annar en lántakanda ) með umboð
o Fjölda mánaða í samning
-hafa samband við ráðgjafa í síma 569-6900
-koma í afgreiðslu Íbúðalánasjóðs í Borgartúni 21, Reykjavík.
Sérstök athygli er vakin á eftirfarandi atriðum:
Mánaðarlegar greiðslur þurfa að berast í síðasta lagi 5 dögum eftir gjalddaga, að öðrum kosti fellur samningskrafan niður í heimabanka og vanskilasamningurinn fellur sjálfkrafa úr gildi og og innheimtuaðgerðir hefjast að nýju.
Umsækjandi hefur aðeins rétt á að fá vanskilasamning einu sinni endurnýjaðan á 36 mánaða tímabili gegn því að greiða eldri vangreiddan vanskilasamning í skil.
Afborganir í vanskilasamningnum byggjast á áætlun fram í tímann þannig að einhver fjárhæð getur staðið eftir í lok samningstímans.
Kröfur vegna vanskilasamnings sem gerður hefur verið stofnast í heimabanka lántakanda/greiðanda. Ein krafa stofnast fyrir hvert lán sem er í vanskilum. Krafan inniheldur mánaðarlega afborgun láns ásamt samningsupphæð.
Lausnir vegna tímabundins greiðsluvanda
Ef greiðsluerfiðleikar stafa af óvæntum tímabundnum erfiðleikum vegna veikinda, slysa, atvinnuleysi eða af öðrum ófyrirséðum atvikum geta viðskiptavinir sótt um skuldbreytingu vanskila, lengingu lánstíma og/eða tímabundna frestun á greiðslum á lánum Íbúðalánasjóðs.
Þessum úrræðum er oft beitt saman. Vanskilum er skuldbreytt í nýtt lán og hefjast greiðslur af því strax, greiðslum er frestað af láni og eftir frestun er lánstími lengdur um frestunartímann. Mikilvægt er að nýta frestunarúrræðið hóflega því greiðslur eru hærri eftir frestun og því getur vandinn orðið stærri að lokinni frestun. Frestunarúrræðinu er jafnan beitt í eins stuttan tíma og mögulegt er og ef umsækjandi hefur fleiri lán hjá sjóðnum er reynt að beita því ekki á öll lánin til að auka líkur á varanlegri lausn á vandanum.
Íbúðalánasjóði er heimilt að veita einstaklingum frest á afborgunum lána. Frestun greiðslna getur verið 6-12 mánuði í senn. Samtals getur frestun verið að hámarki þrjú ár.
Umsókn um greiðslufrest á lánum þarf að fara í gegnum Íbúðalánasjóð eða Umboðsmann skuldara. Umsóknir til Íbúðalánasjóðs eiga að berast útfylltar af vefnum greidsluerfidleikar.is
Ef umsækjandi á í verulegum greiðsluvanda, er kominn í þrot með fjármál sín eða staða hans er að öðru leyti umfangsmikil að mati Íbúðalánasjóðs, vísar hún umsókn til Umboðsmanns skuldara.  Starfsfólk umboðsmannsins kannar málið og gerir svo tillögu til Íbúðalánasjóðs um úrlausnir.
Skilyrði fyrir frestun afborgana:
Að greiðsluerfiðleikar stafi af óvæntum tímabundnum erfiðleikum vegna veikinda, slysa, minni atvinnu, atvinnuleysis eða af öðrum ófyrirséðum atvikum.
Að aðrir lánardrottnar umsækjanda samþykki einnig að veita aðstoð vegna greiðsluerfiðleika.
Að greiðslubyrði umsækjanda samkvæmt greiðslumati sé umfram greiðslugetu.
Að greiðslubyrði umsækjanda eftir skuldbreytingu og/eða frestun á greiðslum rúmist innan greiðslugetu.
Að lán sé í skilum (sé lánið komið í vanskil þarf að semja um greiðslur á þeim hluta við Íbúðalánsjóð).
Ef ástæða greiðsluerfiðleika er tímabundin tekjulækkun skal í mati á greiðslugetu miða við tekjur umsækjanda áður en tekjur lækkuðu.
Eftirfarandi gögn þurfa að fylgja með umsókn:
Afrit af síðustu skattskýrslu, staðfest af viðkomandi skattayfirvöldum eða löggiltum endurskoðanda.
Afrit af launaseðlum síðustu þriggja mánaða.
Afrit gagna er veita upplýsingar um lífeyri, bætur, meðlög, barnabætur, húsaleigu og aðrar tekjur.
Afrit af síðasta greiðsluseðli allra lána umsækjanda.
Afrit af samningum við kröfuhafa.
Athugið að ekki er unnt að gera endanlegar tillögur nema umbeðnar upplýsingar liggi fyrir. Frystingu er aflétt ef eigendaskipti verða á íbúð sem á hvílir lán í frystingu.
Hægt er að skuldbreyta vanskilum hjá lántakendum Íbúðalánasjóðs. Skuldbreyting felst í því að breyta þeirri fjárhæð sem er í vanskilum í nýtt lán. Lánstími skuldbreytingarlána er 5 - 30 ár. Vextir á skuldbreytingarlánum eru vegnir meðaltalsvextir af þeim lánum sem er skuldbreytt. Skuldbreytingarlán er tryggt með sama veðrétti og það lán sem er í vanskilum eða á síðasta veðrétti í óslitinni veðröð lána Íbúðalánasjóðs. Afborganir, vextir og verðbætur af skuldbreytingarlánum eru greiddar mánaðarlega. Fyrsti gjalddagi er í byrjun þarnæsta mánaðar eftir útgáfudag skuldabréfs.
Umsóknir um aðstoð vegna greiðsluvanda eiga að berast Íbúðalánasjóði með umsókn sem fyllt er út á vefnum greiðsluerfidleikar.is.  Ef umsækjandi á í verulegum greiðsluvanda, er kominn í þrot með fjármál sín eða staða hans er að öðru leyti umfangsmikil að mati Íbúðalánasjóðs, vísar hún umsókn til Umboðsmanns skuldara. Starfsfólk umboðsmannsins kannar málið og gerir svo tillögu til Íbúðalánasjóðs um úrlausnir.
Að greiðsluerfiðleikar stafi af óvæntum tímabundnum erfiðleikum vegna veikinda, slysa, minni atvinnu, atvinnuleysis eða af öðrum ófyrirséðum atvikum.
Að aðrir lánardrottnar umsækjanda samþykki einnig að veita aðstoð vegna greiðsluerfiðleika ef þörf er talin á því.
Að greiðslubyrði umsækjanda samkvæmt greiðslumati sé umfram greiðslugetu.
Að greiðslubyrði umsækjanda eftir skuldbreytingu og/eða frestun á greiðslum rúmist innan greiðslugetu.
Ef ástæða greiðsluerfiðleika er tímabundin tekjulækkun skal í mati á greiðslugetu miða við tekjur umsækjanda áður en tekjur lækkuðu.
Fylgigögn umsóknar um skuldbreytingu
Afrit af nýjasta skattfamtali.
Afrit af launaseðlum síðustu þriggja mánaða.
Afrit gagna er veita upplýsingar um lífeyri, bætur, meðlög, barnabætur, húsaleigu og aðrar tekjur.
Afrit af síðasta greiðsluseðli allra lána umsækjanda.
Afrit af samningum við kröfuhafa.
Athugið að ekki er unnt að gera endanlega tillögu um skuldbreytingu nema umbeðnar upplýsingar liggi fyrir.
Íbúðalánasjóði er heimilt að lengja upphaflegan lánstíma um allt að 30 ár þegar lántaki á í greiðsluerfiðleikum - að ákveðnum skilyrðum uppfylltum. Þó má hámarkslánstími aldrei verða lengri en 70 ár.
Umsóknir um aðstoð vegna greiðsluvanda eiga að berast Íbúðalánasjóði.
Ef umsækjandi á í verulegum greiðsluvanda, er kominn í þrot með fjármál sín eða staða hans er að öðru leyti umfangsmikil að mati Íbúðalánasjóðs, vísar hún umsókn til umboðsmanns skuldara. Starfsfólk umboðsmanns skuldara skoðar málið og gerir svo tillögu til Íbúðalánasjóðs um úrlausnir.
Skilyrði fyrir lengingu lána:
Að greiðsluerfiðleikar stafi af óvæntum tímabundnum erfiðleikum vegna veikinda, slysa, minni atvinnu, atvinnuleysis eða öðrum ófyrirséðum atvikum.
Að aðrir lánardrottnar umsækjanda samþykki einnig að veita aðstoð vegna greiðsluerfiðleika.
Að greiðslubyrði umsækjanda samkvæmt greiðslumati sé umfram greiðslugetu.
Að greiðslubyrði umsækjanda eftir skuldbreytingu og/eða frestun á greiðslum rúmist innan greiðslugetu.
Að lán sé í skilum.
Ef ástæða greiðsluerfiðleika er tímabundin tekjulækkun skal í mati á greiðslugetu miða við tekjur umsækjanda áður en tekjur lækkuðu.
Fylgigögn umsóknar um lengingu lána:
Afrit af tveimur síðustu skattskýrslum, staðfestum af viðkomandi skattayfirvöldum eða löggiltum endurskoðanda.
Afrit af launaseðlum síðustu þriggja mánaða.
Afrit gagna er veita upplýsingar um lífeyri, bætur, meðlög, barnabætur, húsaleigu og aðrar tekjur.
Afrit af síðasta greiðsluseðli allra lána umsækjanda.
Afrit af samningum við kröfuhafa.
Athugið að ekki er unnt að gera endanlega tillögu um lengingu lána nema umbeðnar upplýsingar liggi fyrir.
Lausnir vegna viðvarandi greiðsluvanda
Viðskiptavinir leita til ráðgjafa Íbúðalánasjóðs eða Umboðsmanns skuldara ef greiðsluvandi er verulegur, en hægt að leysa á næstu 12-24 mánuðum. Úrræði geta verið aflétting krafna umfram söluverðmæti ef að selja þarf yfirveðsetta fasteign eða greiðsluaðlögun sem sótt er um í gegnum Umboðsmann skuldara.
Aflétting krafna umfram söluverð
Aflétting krafna umfram söluverð við frjálsa sölu fasteignar er greiðsluvandaúrræði sem gerir viðskiptavinum sjóðsins kleift að nýta sér möguleikann á selja fasteign sína ef heildarvirði lána er hærra en markaðsvirði eignarinnar.
Umsókn um afléttingu krafna umfram söluverð
Skilyrði fyrir afléttingu eru eftirfarandi:
Greiðslubyrði af eigninni er umfram greiðslugetu umsækjanda: Það er skilyrði að umsækjandi hafi ekki greiðslugetu til þess að standa straum af afborgunum lána ásamt öðrum skuldbindingum sem hann er ábyrgur fyrir.
Hjón og sambýlisfólk sem telur sameiginlega fram til skatts skulu skila sameiginlegu greiðsluerfiðleikamati, þannig að eignir, skuldir og tekjur beggja komi fram í matinu.
Leigugjöld umsækjanda skulu ekki tekin með í mati á greiðslugetu nema sérstakar aðstæður hamli því að umsækjandi geti nýtt eign til eigin búsetu. Sé tekið tillit til leigugjalda skal jafnframt taka tillit til leigutekna, eða ætlaðra leigutekna, ef eignin er ekki ónothæf.
Umsækjandi á ekki aðrar eignir til greiðslu kröfunnar: Það er skilyrði að umsækjandi eigi ekki aðrar eignir til greiðslu kröfunnar. Umsækjanda er þó heimilt að eiga sem samsvarar 500.000 kr. í eignir umfram skuldir. Við mat á eignastöðu umsækjanda skal ekki tekið tillit til námslána.
Söluverð fasteignar í samræmi við markaðsverð: Það er skilyrði að söluverð eigna sé í samræmi við markaðsverð. Ef Íbúðalánasjóður telur þess þörf aflar hann verðmats löggilts fasteignasala á sinn kostnað.
Söluverð fer til greiðslu kröfunnar: Það er skilyrði að öllu söluverði eignar verði ráðstafað til greiðslu lána á eigninni. Þó er heimilt að greiða af söluverði, sölukostnað fasteignasala að hámarki 1,5% af söluverði ásamt virðisaukaskatti, sem kemur til hækkunar á glötuðu veði. Óheimilt er að ráðstafa söluverði til greiðslu lögveða.
Önnur greiðsluerfiðleikaúrræði Íbúðalánasjóðs eru ekki til þess fallin að leysa greiðsluvanda umsækjanda.
Greiðsluerfiðleikar stafa af óvæntum erfiðleikum vegna veikinda, slysa, minni atvinnu, atvinnuleysi eða af öðrum ófyrirséðum atvikum.
Eignin hefur verið í eigu umsækjanda í minnst 24 mánuði.
Umsækjandi býr í eigninni og á þar lögheimili. Heimilt er að víkja frá þessu skilyrði ef ástæðu má rekja til aðstæðna sem eru ekki af völdum umsækjanda, t.d. veikindi, eign óíbúðarhæf, flutningar vegna vinnu eða náms, o.fl.
Vanskil lána á umsóknardegi eru innan við 12 mánaða gömul. Heimilt er að víkja frá þessu skilyrði ef ástæðu vanskila má rekja til aðstæðna sem eru ekki af völdum umsækjanda, t.d. veikindi og lögbundið greiðsluskjól.
Umsækjandi hefur greitt að lágmarki þriðjung reiknaðra gjalddaga frá lántöku.
Afhending eignar fer fram innan þriggja mánaða frá samþykki Íbúðalánasjóðs um afléttingu umfram söluverð.
Kaupverð greiðist að fullu við afhendingu eignar.
Úrræði embættis Umboðsmanns skuldara
Ráðgjöf vegna greiðsluerfiðleika felst m.a í gerð greiðsluerfiðleikamats til að öðlast heild­arsýn á fjár­málin og leita leiða til lausna.
Greiðsluaðlögun einstak­linga. Markmiðið með greiðsluaðlögun er að gera einstak­lingum í veru­legum greiðsluerfiðleikum kleift að endur­skipu­leggja fjármál sín og koma jafn­vægi á milli skulda og greiðslugetu þannig að raun­hæft sé að skuldari geti staðið við framtíðar skuld­bind­ingar sínar.
Áminning | bréf sent 10 dögum eftir gjalddaga
Innheimtuviðvörun | bréf sent 30 dögum eftir gjalddaga
Lokaviðvörun | bréf sent 50 dögum eftir gjalddaga
Lögfræðiinnheimta hefst | 75 dögum eftir gjalddaga
Nauðungarsölubeiðni | send 105 dögum eftir gjalddaga
Íbúðalánasjóður sendir skuldara greiðsluseðil mánaðarlega, ársfjórðungslega eða árlega. Eindagi er ávallt 3 dögum eftir gjalddaga.
Bréf sent 10 dögum eftir gjalddaga.
Hafi greiðsluseðill ekki verið greiddur 30 dögum eftir gjalddaga er viðskiptavini send innheimtuviðvörun. Gjald er samkvæmt gjaldskrá hverju sinni. Gjald er tekið fyrir hvert lán.
Hafi greiðsluseðill ekki verið greiddur 50 dögum eftir gjalddaga er viðskiptavini send lokaviðvörun áður en málið fer í löginnheimtu.
Berist ekki greiðsla þrátt fyrir ítrekanir er send út greiðsluáskorun 2 1/2 mánuði (75 dagar) eftir elsta ógreidda gjalddaga. Íbúðalánasjóður lætur birta viðskiptavini/þinglýstum eiganda greiðsluáskorun. Kostnaður vegna greiðsluáskorunar er samkvæmt gjaldskrá hverju sinni. Í kjölfar þess er viðskiptavinur skráður á vanskilaskrá hjá Credit info. Viðskiptavinur þarf að óska eftir því hjá Íbúðalánasjóði að vera afskráður af vanskilaskrá. Greiða þarf greiðsluáskorun í skil svo heimilt sé að afskrá af vanskilaskrá.
Beiðni um nauðungarsölu á hinni veðsettu fasteign er send sýslumanni 105 dögum eftir dagsetningu ógreidds gjalddaga ef birting greiðsluáskorunar hefur tekist en þó ekki fyrr en 15 dögum eftir birtingu. Kostnaður vegna nauðungarsölubeiðna er samkvæmt gjaldskrá hverju sinni.
Fyrsta fyrirtaka fer fram hjá sýslumanni 1 til 3 mánuðum frá móttöku nauðungarsölubeiðni. Við fyrstu fyrirtöku ákveður sýslumaður hvenær byrjun uppboðs fari fram. Fyrsta fyrirtaka fer fram á skrifstofu sýslumanns og er hún auglýst í Lögbirtingarblaði. Sýslumaður sendir skuldara tilkynningu um fyrirtökuna.
Við byrjun uppboðs er leitað eftir boðum í eignina og sýslumaður ákveður tímasetningu á framhaldssölu eignar. Byrjun uppboðs er auglýst í dagblöðum og fer fram á skrifstofu sýslumanns. Sýslumaður sendir skuldara/þinglýstum eiganda tilkynningu um byrjun uppboðs.
Fer fram innan 4 vikna frá byrjun uppboðs. Framhald uppboðs er lokasala og fer fram á eigninni sjálfri. Framhald uppboðs er auglýst í dagblöðum og sýslumaður sendir skuldara/þinglýstum eiganda eignarinnar tilkynningu um framhaldssölu.
Reglur Íbúðalánasjóðs um frestun og afturköllun nauðungasölubeiðni
Reglur Íbúðalánasjóðs um frestun nauðungarsöluferli
Eftir að nauðungarsölubeiðni hefur verið send til sýslumanns þá þarf hann að halda þrjár fyrirtökur. Fyrirtökurnar eru í daglegu máli kallaðar: fyrsta fyrirtaka, byrjun uppboðs og framhald uppboðs.
Lögum samkvæmt getur gerðarbeiðandi (sá sem óskar eftir uppboði) ekki frestað fyrstu fyrirtöku eða framhald uppboðs hjá sýslumanni. Gerðarbeiðandi getur einungis frestað byrjun uppboðs og þá einungis eftir að fyrsta fyrirtaka hefur farið fram og áður en byrjun uppboðs hefst.
Íbúðalánasjóði er heimilt að fresta byrjun uppboðs í fyrsta skipti án greiðslu enda berist beiðni um það frá viðskipavini og það sé forsvaranlegt að veita slíkan frest.
Íbúðalánasjóði er heimilt að fresta byrjun uppboðs aftur samkvæmt beiðni ef minnsta kosti 15% vanskilanna verði greitt í hvert sinn auk þess sem staðið hefur verið í skilum með greiðslur sem samsvara mánaðarlegum gjalddögum frá fyrri frestun.
Íbúðalánasjóður frestar ekki byrjun uppboðs ef það getur orðið til þess að beiðnin hans falli niður.
Beiðnum um frestun á byrjun uppboðs verður þó að jafnaði hafnað ef:
Viðkomandi hefur áður fengið afturköllun á uppboðsmáli og ekki gert samning um uppgjör eftirstöðva vanskila eða ekki staðið við slíkan samning.
Viðkomandi býr ekki í eigninni.
Erfitt hefur reynst að birta greiðsluáskorun.
Athygli er vakin á því að ef aðrir gerðarbeiðendur eru með nauðungarsölubeiðni inni hjá sýslumanni þá þurfa þeir að samþykkja frestun á byrjun uppboðs til þess að uppboðinu verði frestað.
Reglur Íbúðalánasjóðs um afturköllun á nauðungarsölubeiðni
Frá því að Íbúðalánasjóður sendir nauðungarsölubeiðni til sýslumanns, og þar til að samþykkisfrestur er liðinn, er honum heimilt að afturkalla beiðnina ef viðskiptavinur greiðir minnst 50% allra vanskila fyrir viðkomandi fasteign enda komi beiðni um það frá honum.
Beiðnum um afturköllun á nauðungarsölubeiðni verður þó að jafnaði hafnað ef:
Viðkomandi hefur áður fengið afturköllun á uppboðsmáli og ekki gert samning um uppgjör eftirstöðva vanskila eða ekki staðið við slíkan samning.
Viðkomandi býr ekki í eigninni.
Erfitt hefur reynst að birta greiðsluáskorun.
Athygli er vakin á því að ef aðrir gerðarbeiðendur eru með nauðungarsölubeiðni inni hjá sýslumanni þá er ekki nægjanlegt að einn kröfuhafi afturkalli beiðnina sína heldur verða allir að gera það til að nauðungarsöluferlið falli niður.
Var þessi síða gagnleg?
Hvað mætti betur fara ?
Borgartúni 21, 105 Rvk.
Ártorgi 1, 550 Sauðárkróki
Mest skoðað á vefnum
Fáðu beint samband við þjónustufulltrúa og mínar síður
Hringdu í síma 569 6900 eða fáðu beint netsamband við þjónustufulltrúa.
Opnunartími þjónustuvers er milli 09:00 – 16:00 alla virka daga.
Einnig er hægt að skoða stöðu lána á mínum síðum.
Láttu í þér heyra. Sendu okkur fyrirspurn, ábendingu, hrós eða kvörtun hér á vefnum.
Þessi síða notar vafrakökur